Wami beddegh zzat i teqseft taqburt di teghremt, sfeldegh i
ipedawiyen tpelpilen zzat ijj n ugraw n yewdan.
Udsegh ghar sen, mhizwaregh ura d nnec ad sfeldegh s taynit ghar
tamawayt nsen.
Undven sa (7) n tawaratin i teqseft nni, zi senni ttvfen tabridt
n wezvru d yusin xef ughezdis afusi n igudar nnes.
Ikk d cwayt n wakud iwdven ghar uraq n tmedvlin, deg ammas nnes
munen ipedawiyen nni xef ijj n usebder (cercueil, lmehmel) war yessin hedd wey
day s itt wanedvlen!.
Maca ipeddawiyen nni war bedden ad lami iwdven ghar tawrirt
isajjan xef tma n teghlemt, gguren; gheryen xef rxezrat inu. Nec ssusmegh deg
uraq inu, ggigh araji d reowetc inu!..
Deg akud nni tugha war tesligh i zpir ula d amussu nsen, axmi
marra mmuten.
Ijj zzay sen; yenna yid:
- Mutti senni!..
Kkaregh d, smuqqlegh deg usidvudv nni abarcan i yedlin isebder
nni (cercueil).
Ghensegh asqar i ixf inu; uca nnigh as:
- Mayyemmi war d tseqsigh hedd zzay sen?
Ijj n uwessar s tamart d tacemlalt, yeqqim zzat inu, sseqsigh t:
- Arezzugh ad ssnegh bab n usebder a?
War xaf i d ayrri ca, waxxa sseqsight i wattvas n twaratin.
Asusem yesdel xef uraq nni, nnec smuqqulegh deg usqar nsen,
kkaregh; ssurfegh ghar isebder. Sarwegh d xaf s acdvadv nni abarcan, war day s
uffigh walu! arenyegh sarwegh t xaf s marra, isijj d xaf i ijj n uzellif yedjef
i arrimet nnes, yarwes deg wudem n ca n ijj axmi nni dja zright dey mani!!.
Day i mezri ad ssnegh bab nnes, maca tajrest n tesvmedv tejja yi
ad dewregh ghar texxamt inu deg usensu di ggigh ad ssensegh ict n tmeddit.
Abarru n iseqsiten temxetwayen di tighrasvin n wadji inu,
mayemmi war tendviren, mayemmi ssusmen lghaci nni, mayemmi xaf sen agwjen
ipedawiyen nni?!..
D min day i yejjin attvas ad xarsvegh; mayemmi war das qqazen
andvel am imettinen marra?.
Issenta wenzvar itudum d, yeksi cwayt axmi nni war yewti
oemmars, mmutyen zi lghaci nni kuz (4) n yargazen xsen ad ksin isebder.
Am weqzin itawi itarra; yarekwwes deg wulli, dfaregh ten ar lami
udffn ghar ijj n ufakan (temple) isekka s wezrvu d acemlal.. jjin dinni isebder
nni uca mkul ijj man tabridt d man n tasellya i yedvfar. Min tugha twarigh
amenni yus d ghar i axmi d ca n tarja!!.
Udsegh ghar isebder, i twarat nnidven ksigh xaf s acdvadv zi
yedla, d nec tesligh i tzut n ca n weqzin yemmuzzar, maca war twiligh mani
yella, s tigwdi deghya agwjegh xef isebder nni.
Carfegh ixf inu ghar tiracwin n tarja inu, twaligh zzat inu
akemmar n weqzin nni ghar s imezzughen d imezyanen, tittvawin jeooarent id ghar
i, aghmuzen nnes qedvoen i wenpac.
Agwjegh xef uraq nni.. dewlegh s tazla ghar usensu…
Maca oad war ssiwdvegh tabrat i umeddukel inu!..
Deg umeggaru n umsagar nnegh, yura ayi d tabrat nni, zzat ma ad
day i t yewc; yenna yi:
Ddu ghar temdint n “SAMUC”, traji d zzat i teqseft n teghremt
nnes…
Icarf ayi wakud ghar s; war uffigh ad tessiqsigh xef tansa n
mani ghar ssiwdvegh tabrat nni!!.
Deg usensu yuza yi yidves, qqimegh tnuhmuzegh, txarravegh deg
uzellif nni itt waqessen zey arrimet nnes…
Ghar tuffut, ksigh d azeobul inu (valise), udffegh ghar ufakan
(temple) mani yessens usebder; war senni yemmuti, xzaregh xef uzelmadv d ufusi
inu, war twiligh ura d ijj…
Ksegh xaf s acdvadv nni, maca uffigh azellif nni war dinni
yelli. Ijj n uharmuc issenta isqarqub; issenxuxur dey tewwart n ufanan, iffegh d
ghar s ijj n uwessar, msawalen jar asen s ucemcem umi war ugzugh.
Maca oini tugha itt seqsa t xef bab n uzellif nni?!...
Axmi nni sfldegh ghar uwessar nni, tugha yeqqar as s uzawar:
- Azellif nni war d yusi ghar temdint, hima ad tnegg deg
isebder…
Ixzar uwessar nni ammu d wammu! Yarjer d d xaf s tawwart nni s
ubeqqedv d uzunfedv.
Zvwigh iked tebridt d yusin xef tma n ufakan, kkigh zzat i
tudrin isekkn s wezvru war imsarwis deg wezvru n ufakan, iwdvegh ghar teqseft.
Ict n twessart tezri d zzat inu, nnigh as:
-A henna inu! ghar i ict n tebrat, yuccel xaf i ad tewcegh i bab
nnes…
War tarri taynit i uraghi inu, tegga axmi war day i tesri,
tesvuref s umari d adaff ghar ict n texxamt; d yusin xef tma n webrid.
Trigh ad tedvfaregh, maca sligh i uleplep n ipeddawiyen, bedden
zzat inu am iwaffen n tfelwin.
Dvfaregh ten, maca deghya gheryen xef rxezrat inu… ssentigh
steftifegh am udarghal; war twiligh min dinni zzat inu!.
Arezmegh tittvawin, uffigh ixf inu axmi nni lligh di ca n
tnezruft (sahara) tcefcuf s usezghel nnes. Ameddukel inu zi ladas yeqqar ayi d:
- “Urjigh cek deg ict n tmeddit axmi tugha telli d d amezdugh n
tnezruft!..
Di tarja inu tugha twaligh cek d imweddar, war tessin d ma n
tabridt cek d yiwyen ghar tnezruft, tugha tghughud d s ufadi, asutar nnec d ict
n tuddimt n waman itt sessi… deg akud nni tugha ifadden nnec qarmen xef yejdi.
Twarigh cek war t zemmar d i tecri, dja dinni kuz (4) n yewdan
tezzer ghar idvaren nsen ict n arrimet nnidven, swejjden ad das gharrsven!!.”
* D amyaru d AKURDI
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fuv_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn